proxectonos/corpus_dominio_legal_administrativo_tmp huggingface dataset:
16/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Dh. W15.41683. Desprazamento de rede de media presión

Gas Galicia Distribución SDG, S. A, con NIF A15383284 e enderezo Rúa Lisboa, Área Central 31-H-I-J, solicita de Augas de Galicia a autorización de obras no lugar de Mesoiro e Avd. Sexta, Concello de Coruña (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41683. As obras solicitadas consisten na execución do desprazamento da rede de media presión por obras da Autovía Coruña-Aeropuerto, nos lugares Mesoiro e Avda. Sexta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coruña (A) ou nas oficinas deste servizo, situadas na Rúa Wenceslao Fdez. Flórez, 1-2º, onde estará exposto o expediente de que se trata, para que poida ser examinado por quen o desexe. A Coruña, 30 de abril de 2013 O Xefe de Servizo Territorial Garbiñe Puigoriol Cordovillo
16/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41608. L. M. T. S

Electra del Narahío, S. A. con NIF A15011661 e enderezo Vista Alegre 1-2; Doso, solicita de Augas de Galicia a autorización de obras no lugar de Fontela e Castelo, parroquia de Naraío (Santa María), Concello de San Sadurniño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41608. As obras solicitadas consisten na execución do proxecto de “LMTS, Fontela-Central H. río Castro”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de San Sadurniño ou nas oficinas deste servizo, situadas na Rúa Wenceslao Fdez. Flórez, 1-2º, onde estará exposto o expediente de que se trata, para que poida ser examinado por quen o desexe. A Coruña, 30 de abril de 2013 O Xefe de Servizo Territorial Miguel Armando Montani Abalos
16/05/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2013/053

Resolución do 29 de abril de 2013, da Xefatura Territorial da Coruña, pola que se somete a información pública a petición de autorización da instalación eléctrica no concello de San Sadurniño (expediente IN407A 2013/053). Para os efectos previstos na Lei 54/1997 do 27 de novembro (B. O. E. n.° 285), do Sector Eléctrico, e no título VII do Real decreto 1955/2000, do 1 de decembro (B. O. E. n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: ELECTRA DE NARAHÍO, S. A. Domicilio social: Vista Alegre, Doso, 15597 Narón (A Coruña) Denominación: LMTS Fontela-Central H. Río Castro Situación: concello de San Sadurniño Características técnicas: • Liña de media tensión soterrada (LMTS) a 15/20 kV, cunha lonxitude de 2,7 km, con conductor RHZ1-2OL 12/20 kV 1x150 Al, con orixe en paso aéreo-soterrado no apoio n.° 4EN778 da L. M. T. Fontela-Eirixado (Expte. IN407A 2012/143), sendo nun primerio tramo 1-3 de lonxitude 54 m en canalización existente da LMTS Bouzarredonda-Fontela (Expte. IN407A 2012/144), e final en paso aéreo-soterrado no apoio n.° 4EN869 do CT Castelo (Expte. IN407A 2007/354). Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situada no edificio administrativo de Monelos, rúa Vicente Ferrer, 2-2.° andar, 15071 A Coruña, no prazo de vinte días a partir da última publicación. A Coruña, 29 de abril de 2013. A xefa territorial Susana Vázquez Romero
16/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41596. Refuerzo de marxe

Irene Blanco Nóvoa, con DNI XXXXXXXXX e enderezo C/ Brañas nº 6A - 3º D, solicita de Augas de Galicia a autorización de obras no lugar de O Casal, parroquia de Sésamo (San Martiño), Concello de Culleredo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41596. As obras solicitadas consisten na colocación de pedras na marxe do río para dar consistencia á mesma e non se produzan arrastres, nin deterioro do mesmo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Culleredo ou nas oficinas deste servizo, situadas na Rúa Wenceslao Fdez. Flórez, 1-2º, onde estará exposto o expediente de que se trata, para que poida ser examinado por quen o desexe. A Coruña, 02 de maio de 2013 O Xefe de Servizo Territorial Gurdeep Santiago Gregorio Taylor Vilela
16/05/2013 | Administración LocalMunicipal
Lousame
Delegación na tenente alcalde competencia da Alcaldía asistencia reunión Deloa 26.04.13

En virtude das facultades que me outorga o Art.21 da Lei 7/85 Reguladora das Bases de Réxime Local, Art.46 da Lei 5/97 de Administración Local de Galicia, Art.24 do RD.781/86, Art.43 e 47 do RD.2568/1986, e demais normativa concordante.1º) Delegar na Tenente Alcalde Da. Mercedes Gloria Oulkadi Lascano, o exercizo da competencia, orixinariamente desta Alcaldía, para a asistencia a convocatoria da Xunta Directiva da Asociación de Desarrollo Local DELOA e Reunión con Expertos Alemáns, para o día 26 de abril de 2013 en horario de 11:00 h a 12:30 h.2º) Notifíquese aos interesados e recábese aceptación expresa, déase conta ao Pleno e publíquese en forma legal. Lousame, 24 de abril de 2013 Asdo.: A Alcaldesa A secretaria María Teresa Villaverde Pais Mª Celia Nercellas Colmeiro
16/05/2013 | Administración LocalMunicipal
Tordoia
Aprobación inicial da modifiación da Ordenanza do servizo de axuda no fogar

O Pleno do Concello de Tordoia, en sesión celebrada o día 25 de Abril de 2013, aprobou inicialmente a modificación da ordenanza do servizo de axuda no fogar. O que se fai público durante un prazo de trinta días hábiles, contados dende o día seguinte ó da publicación deste edito no Boletín Oficial da Provincia, a fin de que os interesados poidan examinar o expediente e presentar as reclamacións ou suxestións que estimen oportunas, de conformidade co disposto no artigo 49 da Lei 7/1985, do 2 de abril, reguladora das bases de réxime local. De non presentarse reclamacións, o acordo de aprobación elevarase automaticamente a definitivo. Tordoia, 9 de Maio de 2013. O Alcalde, Asdo.: Antonio Pereiro Liñares
16/05/2013 | Administración LocalMunicipal
Santiago de Compostela
Sección Municipal de Contratación
Anucio aclaratorio dos pregos da licitación denominada “Obras de excavación arqueolóxica e restauración do castelo da Rocha Forte (Santiago de Compostela)”

ANUNCIO DE ACLARACIÓN DOS PREGOS DA LICITACIÓN DENOMINADA “OBRAS DE EXCAVACIÓN ARQUEOLÓXICA E RESTAURACIÓN DO CASTELO DE A ROCHA FORTE (SANTIAGO DE COMPOSTELA) En relación coa contratación, mediante procedemento aberto, para a realización da escavación arqueolóxica e restauración do castelo de A Rocha Forte (Santiago de Compostela, A Coruña), emítese a seguinte ACLARACIÓN dos pregos de cláusulas administrativas e de prescripcións técnicas que rexen a realización dos traballos de referencia: Proposta técnica e proposta económica No apartado 9 do prego de prescricións técnicas para a realización da escavación arqueolóxica e restauración do castelo de A Rocha Forte (Santiago de Compostela, A Coruña) sinálase que para a avaliación das distintas ofertas, os licitadores describirán con detalle a totalidade de procesos de traballo a realizar no xacemento, recollendo os aspectos detallados no subapartado 9.1 (“proposta técnica”) e no subapartado 9.2 (“proposta económica”) do devandito prego. a) Os contidos da proposta técnica conforman os criterios de adxudicación non avaliables mediante cifras ou porcentaxes, tal e como se especifica no apartado 10 (páxina 4) do prego de cláusulas administrativas particulares para a contratación, mediante procedemento aberto, para a realización da escavación arqueolóxica e restauración do castelo de A Rocha Forte (Santiago de Compostela, A Coruña). A proposta técnica deberá entregarse no sobre 2, segundo se concreta no apartado 13, subapartado 3 do prego administrativo. b) Tal e como se indica no subapartado 9.2 do prego de prescricións técnicas (“proposta económica”), a proposta económica deberase presentar por separado, aportando presupostos detallados dos procesos de intervención que se propoñen, desglosados por partidas… A proposta económica deberá entregarse no sobre 3, xunto co modelo anexo (ANEXO I) ao prego administrativo. En relación con esta aclaración e coa finalidade de que os licitadores poidan subsanar calquera deficiencia nas súas ofertas presentadas, ábrese un prazo extraordinario de 3 días hábiles, contados a partir do día seguinte á data de publicación desta aclaración no Boletín Oficial da Provincia (BOP). Santiago de Compostela, 13 de maio de 2013. O ALCALDE Asdo.: Ángel Currás Fernández
16/05/2013 | Administración LocalMunicipal
Malpica de Bergantiños
Secretaría
Delegación Alcadía

En data de 9 de maio de 2013 ditouse a resolución nº 215/2013 que a continuación se transcribe: “Por ausentarme da Alcaldía os días 13, 14 e 15 de maio de 2013 de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía durante os días 13, 14 e 15 de maio de 2013 no 1º Tentente de alcalde, D. Miguel Ángel Fernández Mirás. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre”. Malpica de Bergantiños a 9 de maio de 2013. O alcalde Asd. Juan German Richard Mark Hmamouch Ministral
16/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41695. Desprazamento de rede

Gas Natural Distribución SDG, S. A., con NIF A63485890 e enderezo R/ Lisboa - Área Central Local 31 H-I-J, solicita de Augas de Galicia a autorización de obras no lugar de As Lonzas - Zapateira, Concello de Coruña (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41695. As obras solicitadas consisten na execución do proxecto de “Desplazamiento de la red de La Coruña MOP=16bar por ejecución de las obras “Autovía de acceso A Coruña y conexión con el aeropuerto de Alvedro. Tramo As Lonzas-Zapateira” entre los vertices VC-7A y VC-11”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coruña (A) ou nas oficinas deste servizo, situadas na Rúa Wenceslao Fdez. Flórez, 1-2º, onde estará exposto o expediente de que se trata, para que poida ser examinado por quen o desexe. A Coruña, 30 de abril de 2013 O Xefe de Servizo Territorial Cosima Doda Corcoles
16/05/2013 | Administración LocalMunicipal
Ferrol
Inicio de expedientes de ordes de execución de xestión da biomasa

Tendo en conta o establecido nos artigos 9 e 199.1 da Lei 9/2002, do 30 de decembro, de ordenación urbanística e protección do medio rural de Galicia, e Lei 3/2007 de prevención de incendios forestais de Galicia, comunícaselles aos titulares das parcelas que se relacionan a continuación (cumprindo así o establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común), que se iniciou expediente de orde de execución dos traballos de xestión da biomasa vexetal precisos nas parcelas da súa titularidade que se indican a continuación. Os expedientes atópanse no Departamento de Medio Ambiente do Concello de Ferrol (praza de Armas, s/n, 15402 Ferrol), concedéndolle aos interesados un prazo de 10 días hábiles, contados desde o día seguinte ao da publicación do presente anuncio no Boletín Oficial da Provincia, para formular cantas alegacións, documentos ou informacións estimen convenientes. Ferrol, 24 de abril de 2013. O concelleiro delegado da Área de Medio Ambiente, Urbanismo, Servizos e Seguridade Asdo.: Guillermo Evia Pérez
16/05/2013 | Administración LocalMunicipal
Fene
Secretaría
Aprobación inicial acollementos civís

O Concello en Pleno, en sesión ordinaria celebrada o 2 de maio de 2013, acordou a aprobación inicial do regulamento municipal para a organización e celebración de acollementos civís no Concello de Fene Ábrese un período de exposición ao público por 30 días hábiles, contados a partir do día seguinte á inserción deste anuncio no BOP, aos efectos de exame e presentación de reclamacións ou alegacións en relación cos acordos citados. No caso de que non se presenten reclamacións o acordo inicial devirá definitivo. Fene, 3 de maio de 2013 O alcalde Gumersindo P. Galego Feal
16/05/2013 | Administración LocalMunicipal
Fene
Secretaría
Cédula de notificación a Susana Marzoa

CÉDULA do 3 de maio de 2013 pola que se notifica a resolución da Alcaldía núm.1444/2012 de aprobación das contas xustificativas de subvencións para favorecer a prevención e integración das persoas e familias, devolta pola oficina de Correos por resultar o seu enderezo descoñecido. O alcalde do Concello de Fene ditou, o pasado 28 de decembro de 2012, a resolución de Alcaldía núm.1444/2012 pola que procede iniciar expediente de reintegro de axuda por importe de 250 euros a Gloria Ester Cassado Moriscot, cantidade non xustificada nos termos recollidos na resolución de concesión da axuda emitida en data do 03/08/2012. Ao non se poder realizar a notificación persoal da resolución, mediante a presente cédula notifícaselle á persoa interesada dita resolución, segundo o disposto no artigo 59.5 da Lei 30/1992 de réxime xurídico das administracións públicas e do procedemento administrativo común. Tendo en conta que, en atención ao previsto no artigo 61 da mesma Lei 30/1992, o acto non se publica na súa integridade, comunícase á persoa interesada que o texto íntegro da resolución que se notifica se encontra ao seu dispor nas dependencias municipais do Centro de Servizos Sociais sito na Avda. do Mar, s/n, bloque 1, de San Valentín, en Fene, para a súa consulta no prazo de dez días hábiles, que se contarán dende o día seguinte ao da publicación desta cédula. Transcurrido dito prazo, a notificación entederase producida. Fene, 3 de maio de 2013. O alcalde Gumersindo Pedro Galego Feal
16/05/2013 | Administración LocalMunicipal
Ribeira
Decreto polo que se resolve emprazar aos interesados no recurso contencioso-administrativo (procedemento ordinario 7655/2012)

Decreto da Alcaldía de data 08/05/2013 polo que se resolve emprazar as persoas interesadas no recurso contencioso-administrativo (procedemento ordinario) 7655/2012, interposto por D. Alberto Guillermo Viladerrams Guilloux e outros contra desestimación por silencio administrativo de reclamación de responsabilidade patrimonial. O Tribunal Superior de Xustiza de Galicia remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 7655/2012, correspondente ao recurso contencioso-administrativo interposto por D. Alberto Guillermo Viladerrams Guilloux e outros, contra desestimación por silencio administrativo da reclamación de responsabilidade patrimonial interposta contra o Concello de Riveira polos vertidos de augas residuais sen depurar causando danos a polígono de cría de mexillón no período de 17/06/2011 a 14/03/2012, quedando vedada a comercialización do mexillón para a súa venda en fresco. En consecuencia, esta Alcaldía acordou na data 08/05/2013, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 08 de maio de 2013, O alcalde Manuel Ruiz Rivas
27/05/2013 | Administración LocalMunicipal
Abegondo
Modificación ordenanza ICIO

O Concello Pleno, en sesión ordinaria celebrada o día 15 de maio de 2013 acordou a aprobación provisional da modificación da Ordenanza Fiscal reguladora do Imposto de construccións, instalacións e obras. En cumprimento do disposto no artigo 17.2 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, sométese o expediente a información pública polo prazo de trinta días a contar dende o seguinte á inserción deste anuncio no Boletín Oficial da Provincia, aos efectos de que os interesados poidan examinar o expeidente e presentar as reclamacións que estimen oportunas. Se transcorrido o dito prazo non se presentaron reclamacións, consideraráse aprobado definitivamente o acordo de aprobación provisional. Abegondo, 15 de maio de 2013. O Alcalde-Presidente, José Antonio Santiso Miramontes.
27/05/2013 | Administración LocalMunicipal
Fene
Secretaría
Delegación da Alcaldía

A Alcaldía ditou a Resolución núm.565/2013 para que o concelleiro don Iván Puentes Rivera celebre a voda civil que terá lugar o vindeiro 25 de maio de 2013 ás 12:00 horas no Salón de Plenos do Concello. Fene, 16 de maio de 2013 O alcalde Gumersindo Pedro Galego Feal
27/05/2013 | Administración LocalMunicipal
Cee
Información pública de solicitude de licenza de obra e actividade

Solicitouse deste concello por Gas Galicia SDG, S. A., co CIF A15383284, a licenza de obras e a licenza de actividade para a ampliación dunha planta satélite de almacenamento e gasificación de gas natural licuado, mediante a instalación dun depósito de 30 m3 para o subministro a consumos domésticos, comerciais e industrial nos municipios de Cee e Corcubión, situada no Lg. Chafarís (A Pereiriña), de Cee. En cumprimento do disposto no artigo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese o devandito expediente ao trámite de información pública por un período de vinte días a partir da publicación do último anuncio, ben no Boletín Oficial da Provincia da Coruña ou no Diario Oficial de Galicia, co fin de que poida examinarse o expediente nas oficinas municipais polas persoas que se consideren afectadas pola actividade que se pretende instalar e poidan alegar o que consideren oportuno. Cee, 20 de maio de 2013 A alcaldesa Zaira Rodríguez Pérez
27/05/2013 | Administración LocalMunicipal
Abegondo
Aprobación definitiva da Ordenanza reguladora do procedemento de intervención na execución de obras, actividades ou servizos

ANUNCIO Ao non presentarse reclamacións durante o prazo de exposición ao público (05 de abril de 2013 publicouse no Boletín Oficial da Provincia BOP n.º 65 e no taboleiro municipal de anuncios por un prazo de trinta días), queda automaticamente elevado a definitivo o acordo plenario inicial aprobatorio da ORDENANZA REGULADORA PROCEDEMENTO DE INTERVENCIÓN NA EXECUCIÓN DE OBRAS, ACTIVIDADES OU SERVIZOS, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. Artigo 13.–Resolución das licenzas. a) Unha vez completado o expediente, en consonancia coa ordenanza para a redacción de proxecto de urbanización, control das obras e recepción destas polo Concello de Abegondo, formularase proposta de resolución ao órgano competente para adoptar a resolución oportuna. b) Sinalamento de aliñacións e rasantes 1.º.–As aliñacións e rasantes serán realizadas polo técnico municipal sobre o terreo, formalizarase a correspondente acta co promotor da edificación como acto previo ao outorgamento da licenza.2.º.–Para a formalización da correspondente acta o terreo debe estar libre de todo obstáculo. O técnico municipal marcará as liñas de fachada, exteriores e interiores, con marcas precisas, reflectíndoas nos planos achegados, igualmente marcarase os anchos das rúas, acoutando as distancias ás edificacións existentes máis próximas, farase sobre un plano do solar, a escala 1/500.3.º.–Nas parcelas que non dean fachada a unha vía urbanizada ou naquelas nas que o planeamento en vigor establece modificacións das aliñacións anteriores, será obrigatorio dispoñer do sinalamento de aliñacións como requisito previo ou simultáneo á concesión de licenza de edificación, actividade, segregación ou parcelación.4.º.–Nos proxectos de edificación, actividade, e, no seu caso, de obras ordinarias de urbanización, que se sometan a licenza municipal, deberán indicarse con toda claridade e precisión as aliñacións como elemento integrante dos ditos proxectos, así como os terreos susceptibles de cesión ao viario ou adquisición de sobrante da vía pública.5.º.–O documento relativo ao sinalamento de aliñacións terá vixencia en tanto non se modifique a ordenación urbanística. A súa validez extinguirase en todo caso e automaticamente, cando varíen as circunstancias urbanísticas que lle afecten. Contra o presente acordo interporase recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia con sede na Coruña, no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da xurisdición contencioso-administrativa. En Abegondo, a 16 de maio de 2013. O alcalde José Antonio Santiso Miramontes
27/05/2013 | Administración LocalMunicipal
Santiago de Compostela
Urbanismo. Sección de Disciplina Urbanística
Notificación a don José Santiago Piñeiro Nieto en relación a expediente de reposición da legalidade urbanística alterada por obras ilegais na edificación situada na rúa Restollal, n.º 57-A (DIS/837/2004)

Incoado expediente de reposición da legalidade urbanística alterada por obras ilegais na edificación situada na rúa Restollal, n.º 57-A e de acordo co disposto no artigo 59.5. Lei 30/92, do 26 de novembro, de réxime xurídico das administracións públicas e do procedemento administrativo común, procédese a notificar a seguinte resolución mediante a súa publicación no Boletín Oficial da Provincia da Coruña e no taboleiro de edictos do Concello de Santiago; o que se fai público para o coñecemento do interesado. “A concelleira de Urbanismo, por delegación do alcalde, con data 29 de novembro de 2012, dictou un decreto coa seguinte parte resolutiva: Primeiro. –Levantar a suspensión de eficacia do Decreto do 23 de xaneiro de 2.007, no que se acordaba a execución forzosa do acordo de derruba dictado por Decreto do 29 de agosto de 2005, no que se ordeaba a D. JOSÉ SANTIAGO PIÑEIRO NIETO que procedera, no prazo de un mes, a repoñer a edificación sita na rúa Restollal, n.º 57, ó estado anterior á execución da obra ilegal de ampliación da edificación e acondicionamento interior, e se impoñía ó interesado unha multa coercitiva de DOUS MIL EUROS. Segundo. –Trasladar o resolto á Sección de Xestión Xeral para que tramiten o que proceda para o cobro a D. DAVID LESLIE CAIZATOA GULZAR, con N. I. F.XXXXXXXXX, da cantidade de DOUS MIL EUROS en concepto de multa coercitiva. Terceiro. –Advertir ao interesado que continúa na obriga de dar cumprimento á orde de derruba, a tal efecto, a policía urbanística procederá a comprobar o grao de cumprimento do ordeado por decreto no ano o 29 de agosto de 2005, de non telo cumprido continuarase coa imposición de multas coercitivas. Contra esta resolución non cabe recurso en vía administrativa”. Santiago de Compostela, 14 de maio de 2013. A concelleira delegada da Área de Desenvolvemento Urbano e Sostible María Pardo Valdés
27/05/2013 | Administración LocalMunicipal
Ares
Edicto de aprobación inicial de ordenanzas: Ordenanza reguladora da limpeza de fincas e predios. Ordenanza fiscal reguladora do prezo público pola execución subsidiaria da limpeza de fincas no concello de Ares

EDICTO APROBACIÓN INICIAL DAS ORDENANZAS: – REGULADORA DA LIMPEZA DE FINCAS E PREDIOS. – FISCAL REGULADORA DO PREZO PÚBLICO POLA EXECUCIÓN SUBSIDIARIA DA LIMPEZA DE FINCAS NO CONCELLO DE ARES. Aprobadas Inicialmente na sesión plenaria ordinaria de data 25 de abril do 2013 a Ordenanza reguladora da limpeza de fincas e predios, e a Ordenanza fiscal reguladora do prezo público pola execución subsidiaria da limpeza de fincas no Concello de Ares, soméntese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 23 de maio do 2013. O alcalde-presidente Asdo.: Julio Ignacio Iglesias Redondo
27/05/2013 | Administración LocalMunicipal
Ames
Aprobación liquidacións servizos “Música e Movemento” e “Instrumento e Linguaxe Musical” correspondentes a maio 2013

Por acordo da Xunta de Goberno Local, de data 08/05/2013, aprobáronse as liquidacións correspondentes a: Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, para o Concello de Ames, será do día 11 de maio de 2013 ao 11 de xullo de 2013, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán o domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 05/07/2013 obter un duplicado nas Oficinas de Recadación do Concello de Ames sitas en: Bertamiráns: Ru/ Ameneiral nº 18 Bx Tfno.981 88 30 02 Milladoiro: Ru/ de Abaixo nº 10 Bx (luns e mércores de 9:00 a 14:00) OFICINA VIRTUAL: http://www.concellodeames.orgOs contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Días de ingreso: días hábiles, no horario de caixa establecido polas entidades colaboradoras referidas para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e desmais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Ames, 11 de maio de 2013 O alcalde, Santiago V. Amor Barreiro
27/05/2013 | Administración LocalMunicipal
Ferrol
Relación de baixas por caducidade das inscricións, no padrón he habitantes, de estranxeiros non comunitarios

DECRETO A Lei orgánica 14/2003, do 20 de novembro, no seu artigo terceiro modifica a Lei 7/1985, do 2 de abril, reguladora das bases do réxime local, e conforme á resolución do 28 de abril de 2005 da Presidencia do Instituto Nacional de Estatística e do director xeral de Cooperación Local pola que se ditan instrucións técnicas aos concellos sobre o procedemento para acordar a caducidade das inscricións no padrón dos estranxeiros non comunitarios sen autorización de residencia permanente que non sexan renovados cada dous anos e conforme a resolución do 1 de abril 1997, da Presidencia do Instituto Nacional de Estatística, e do director xeral de Cooperación Local pola que se ditan instrucións técnicas aos concellos sobre a xestión e revisión do padrón municipal. Despois de ser practicada a notificación infrutuosa e/ou non tendo acudido o persoa interesada a formalizar a súa renovación na inscrición no padrón. En virtude do sinalado dispoño a adopción da seguinte resolución: Declarar que as seguintes inscricións no padrón caducaron aos dous anos da súa alta ou modificación e polo tanto acordase a súa baixa no padrón municipal de Habitantes deste municipio, que dita data de efectos será, conforme ó disposto na Lei 30/1992, do 26 de novembro, do réxime xurídico das administracións públicas e do procedemento administrativo común, a da notificación ao interesado, ou a da publicación da presente resolución no Boletín Oficial da Provincia. Polo tanto, segundo establece o apartado II, punto C.2 da resolución do 9 de abril de 1997 da Subsecretaria do Ministerio da Presidencia, concédese un prazo de QUINCE DÍAS, a contar dende o seguinte á notificación ou a da publicación, para que, os interesados poidan manifestar por escrito, se están ou non de acordo co expediente que se tramita, podendo aportar os documentos e xustificacións que estime pertinentes, ó obxecto de acreditar a súa residencia. Así o mando e asino na Casa do Concello de Ferrol o día 25 de abril de 2013. O ALCALDE Ante min PD O secretario xeral O concelleiro de participación, comunicacións e novas tecnoloxías Asdo.: José Manuel Vilariño Anca
27/05/2013 | Administración LocalConsorcios
Consorcio de Santiago
Resolución do Consorcio de Santiago polo que se anuncia a licitación da concesión da xestión e explotación do Palacio de Congresos e Exposicións de Galicia

RESOLUCIÓN DO CONSORCIO DE SANTIAGO POLO QUE SE ANUNCIA A LICITACIÓN DA CONCESIÓN DA XESTIÓN E EXPLOTACIÓN DO PALACIO DE CONGRESOS E EXPOSICIÓNS DE GALICIA 1.–Entidad adxudicadora. Datos xerais e datos para a obtención da información: a) Organismo: Consorcio da cidade de Santiago. b) Número de expediente: 2013/0052. c) Dependencia: Departamento de Contratación. d) Domicilio: rúa do Vilar, 59. e) Localidad e código postal: 15705 - Santiago de Compostela. f) Teléfeno 981574700. g) Fax 981574750. h) Correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org 2.–Obxecto do contrato. a) Tipo: administrativo. b) Descrición: CONCESIÓN DA XESTIÓN E EXPLOTACIÓN DO PALACIO DE CONGRESOS E EXPOSICIÓNS DE GALICIA. c) CPV (referencia de nomenclatura): 79750000. d) Medio de publicación do anuncio de licitación: BOP.3.–Tramitación e procedemento. a) Tramitación: ordinaria. b) Procedemento: aberto.4.–Prezo. INVERSIÓN INICIAL: 30.000,00 €. CANON ANUAL FIXO: 50.000,00 €. CANON ANUAL VARIABLE: 5% do resultado bruto de explotación.5.–Garantías esixidas: definitiva, 40.000,00 €. 6.–Requisitos específicos do contratista: os que figuran no prego de cláusulas administrativas.7.–Presentación de ofertas. a) Data límite de presentación: 15 días naturais, a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: rúa do Vilar, 59.3) Localidade e código postal: Santiago de Compostela, 15705.8.–Gastos de publicidade. A cargo do adxudicatario. Santiago de Compostela, 20 de maio de 2013. A xerente María Antón Vilasánchez
27/05/2013 | Administración LocalMunicipal
Brión
Notificación baixas de oficio no padrón de habitantes

Con data 15 de maio de 2013 o Sr. Alcalde do Concello de Brión, ditou a seguinte resolución que se transcribe a continuación: “Mediante resolución de Alcaldía de data 07/02/2013 iniciouse a varias persoas que figuraban inscritas no Padrón de Habitantes procedemento de baixa por inscrición indebida por incumprir o deber de residencia efectiva neste Concello, de acordo co disposto no artígo 54 do Regulamento de Poboación e Demarcación Territorial das Entidades Locais, aprobado polo Real Decreto 1.690/1986, de 11 de xullo, na nova redacción dada polo Real Decreto 2.612/1996, de 20 de decembro. De acordo co disposto no procedemento procedeuse a practicar notificación da incoación do expediente ós interesados concedéndolles trámite de audiencia. Resultando fallido o intento de notificación e non recibindo alegación algunha por parte dos interesados no expediente, solicitouse informe preceptivo da sección provincial do Consello de Empadroamento, que emiteu con data 8 de maio de 2013 informe favorable para proceder a baixa. Polo que, tendo en conta todo o exposto, esta Alcaldía, en uso das facultades conferidas pola legislación vixente, resolve: 1 Dar de baixa de oficio no Padrón Municipal de Habitantes deste Concello por inscrición indebida e coa data da presente resolución, ás seguintes persoas: 2. Publicar a presente resolución no Boletín Oficial da Provincia e no taboleiro de edictos deste Concello.” Contra a presente resolución, que pon fin a vía administrativa, poderanse interpoñer os recursos seguintes: Con carácter potestativo, o recurso de reposición ante o mesmo órgano que dictou a presente resolución, no prazo dun mes a contar dende o día seguinte ao da notificación, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdicción contencioso-administrativa no prazo de dous meses, contados a partir do día seguinte ao da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contaráse a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses contados a partir dende o día seguinte ao da notificación do presente acordo, na forma prevista na lexislación de dita xurisdicción contencioso-administrativa. Interpoñer calquera outro recurso que estime procedente. Brión, 15 de maio de 2013 O ALCALDE, Asdo: José Luis García García
27/05/2013 | Administración LocalMunicipal
Mugardos
Exposición pública conta xeral ano 2012

Formulada e rendida a Conta Xeral deste concello correspondente ao exercicio de 2012, integrada polas contas e estados a que fai referencia o artigo 209.2 do real decreto lexislativo 2/2004 de 5 de marzo do TRLRHL, e informada pola Comisión Especial de Contas, exponse ao publico cos documentos que a xustifican, na Intervención deste Concello, durante 15 días e oito máis hábiles, a efectos de que os interesados/as poidan presentar reclamacións, reparos ou observacións, de conformidade co disposto no artigo 212.3 do real decreto lexislativo 2/2004 de 5 de marzo. Mugardos, 16 de maio de 2013 O ALCALDE, ASDO) XOSE FERNANDEZ BARCIA
27/05/2013 | Administración LocalMunicipal
As Somozas
Padrón de recollida do lixo de 2013

Por Resolución da Alcaldía de data 20 de maio de 2013, aprobouse o padrón fiscal da taxa pola prestación do servizo de recollida do lixo do exercicio de 2013. De conformidade co art.124 da Lei xeral tributaria notificanse conxuntamente as liquidacións establecidas no citado padrón podendo solicitar a información necesaria nas oficinas municipais, co obxecto de que os interesado poidan plantexar posibles reclamacións ou observacións durante o prazo de trinta días a contar desde o seguinte á publicación deste anuncio. A recadación das deudas será realizada pola Diputación Provincial da Coruña, nos períodos habituais e despois da publicación no BOP, nas datas e lugares establecidos polo seu servizo competente. As Somozas, 20 de maio de 2013 O alcalde Asdo.: Manuel Candocia Ramos.
27/05/2013 | Administración LocalMunicipal
Ames
Edicto anuncio Construcciones Mouriño Bello, SL; orde de execución; Decreto 800/2013

Anuncio do Departamento de Urbanismo do Concello de Ames, polo que se empraza aos interesados para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 14 de maiode 2013 O alcalde Santiago V. Amor Barreiro 1. Expediente: Decreto 800/2013 Interesado: Hiromi Anchatuña Dormido, SL Acto notificado: Ordé de execución por seguridade.
27/05/2013 | Administración LocalMunicipal
Muxía
Acordo de transferencia de crédito

ANUNCIO O Pleno, en sesión do 16 de maio de 2013, aprobou inicialmente a transferencia de crédito n.º 1/2013, que se expón ao público durante o prazo de 15 días. De non producirse reclamacións, o acordo considerarase definitivamente adoptado. Muxía, 20 de maio de 2013. O alcalde Félix Porto Serantes
27/05/2013 | Administración LocalMunicipal
Ames
Edicto non notificados; Dec.799/2013; José Manuel Duro Vilariño

Anuncio do Departamento de Urbanismo do Concello de Ames, polo que se empraza aos interesados para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 14 de maiode 2013 O alcalde Santiago V. Amor Barreiro 1. Expediente: Decreto 799/2013 Interesado: Bruno Jesus O'sullivan Gallarte Acto notificado: Orde de execución por seguridade.
27/05/2013 | Administración LocalMunicipal
Ponteceso
Intervención - Tesouraría
Aprobación inicial do padrón da taxa pola prestación do servizo de recollida de residuos sólidos urbanos correspondente ao exercicio 2013

O alcalde do Concello de Ponteceso, por resolución nº 117/2013 do día 13 de maio, resolveu: Primeiro.- Aprobar inicialmente o padrón fiscal da taxa pola prestación do servizo de recollida de residuos sólidos urbanos correspondente ao exercicio 2013 e que consta de 3.368 liquidacións por un importe total de 255.373,57 euros. SEGUNDO.- Expoñer ao público todos os datos incorporados ao padrón que se aproba mediante edicto que se debe publicar no Boletín oficial da provincia e no taboleiro de anuncios da Corporación. Esta exposición, por prazo de quince días hábiles contados a partir do día seguinte á publicación do presente edicto no Boletín oficial da provincia, servirá de notificación colectiva a todos os contribuíntes nos termos establecidos no artigo 102.3 da Lei xeral tributaria 58/2003, do 17 de decembro. TERCEIRO.- Contra as liquidacións que son obxecto de notificación colectiva se poderá interpoñer, perante a alcaldía deste concello, o recurso de reposición regulado no artigo 14.2 do RDL 2/2004, de 5 de marzo polo que se aproba o Texto refundido da lei de facendas locais. O prazo de interposición é de un mes contado desde o día seguinte ao do remate do período de información pública ao que fai referencia o parágrafo anterior. O recurso de reposición será resolto no prazo de un mes a contar dende o día seguinte ao da súa presentación, e se entenderá desestimado cando non recaia resolución en prazo. CUARTO.- Contra a resolución do recurso de reposición poderase interpor, perante o xulgado do contencioso-administrativo competente, recurso contencioso-administrativo no prazo de dous meses. QUINTO.- A recadación da taxa pola prestación do servizo de recollida de residuos sólidos urbanos correspondente ao exercicio 2013, será realizada pola Deputación provincial da Coruña, por delegación da Corporación municipal deste concello, ao abeiro do disposto no art.7 do Real decreto lexislativo 2/2004, do 5 de marzo, nos períodos habituais e previa publicación no BOP, nas datas e lugares establecidos polo servizo competente do organismo provincial. Ponteceso, 13 de maio de 2013. O alcalde Asdo.: José Luis Fondo Aguiar
27/05/2013 | Administración LocalMunicipal
Negreira
Formalización de contrato de subministro

a) Organismo: Concello de Negreira b) Dependencia que tramita o expediente: Secretaría c) Dirección de Internet do perfil do contratante: http://www.concellodenegreira.esa) Tipo: Contrato de subministro b) Descrición: Subministro correspondente a tractor agrícola con cortadora lateral. c) Medio de publicación do anuncio de licitación: Perfil de contratante do Concello. d) Data de publicación do anuncio de licitación: No Perfil de contratante do Concello de Negreira o día 11 de febreiro de 2013 a) Tramitación: Urxente. b) Procedemento: Negociado con publicidade 4. Valor estimado do contrato: 83.313,56 euros 5. Orzamento base de licitación: Importe 83.313,56 euros IVE (21%) 17.495,85 importe total 100.809,41 euros. a) Data de adxudicación: 2 de maio de 2013. b) Data da formalización do contrato: 13 de maio de 2013 c) Contratista: Maquinaria Agrícola del Noroeste, S. L. d) Importe de adxudicación: Importe 83.305,79 euros IVE (21%) 17.494,22 importe total 100.800,01 euros. Negreira, 15 de maio de 2013. Alcalde-Presidente José Blanco Pazos
27/05/2013 | Administración LocalMunicipal
Irixoa
Convocatoria operario servizos varios

POSTO: 1 operario de servizos varios con xornada de 40 horas semanais, con duración determinada de 24 meses. SALARIO: 1.060 €/mes brutos (2 pagas extras aparte). PROCESO SELECTIVO: comprende valoración de méritos establecidos nas bases e celebración de probas: escrita (test sobre un temario de 13 temas) e práctica (ambas o día 27-6-2013). PRAZO DE PRESENTACIÓN DE INSTANCIAS: 20 días naturais (desde o 1 ao 20-6-2013), en horario de 9 a 3 (sábados de 10 a 1). BASES: aprobadas por acordo da Xunta de Goberno do 10-5-2013, estando a disposición do público nas dependencias municipais (teléf.981 - 79 30 01). DEREITOS DE EXAME: 30 euros. RECURSOS: contra as bases poderán interpoñerse o recurso de reposición (1 mes) e o contencioso-administrativo (2 meses) Irixoa, 15 de maio de 2013 O alcalde Antonio Deibe Sanmartín
27/05/2013 | Administración LocalMunicipal
Noia
Secretaría
Anuncio de notificación por domicilio descoñecido

Intentada a notificación persoal, esta non se puido practicar por ser descoñecido no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 18 de febreiro de 2013 o alcalde de Noia ditou a Resolución Número 657, pola que se procede a aprobación da liquidación de Taxas Lixo Periodos non prescritos Anos 2009-2010 e 2011 para a dirección Tributaria: Rua María Mariño Carou, 8 Es:1 Piso:+1 Pta: C. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 14 de maio de 2.013 O alcalde, Asdo. Rafael García Guerrero.
27/05/2013 | Administración LocalMunicipal
Abegondo
Modificación ordenanza saneamento

O Concello Pleno, en sesión ordinaria celebrada o día 15 de maio de 2013 acordou a aprobación provisional da modificación da Ordenanza Fiscal reguladora da taxa pola prestación do servizo de rede de sumidoiros e depuración. En cumprimento do disposto no artigo 17.2 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, sométese o expediente a información pública polo prazo de trinta días a contar dende o seguinte á inserción deste anuncio no Boletín Oficial da Provincia, aos efectos de que os interesados poidan examinar o expeidente e presentar as reclamacións que estimen oportunas. Se transcorrido o dito prazo non se presentaron reclamacións, consideraráse aprobado definitivamente o acordo de aprobación provisional. Abegondo, 15 de maio de 2013. O Alcalde-Presidente, José Antonio Santiso Miramontes.